Iraani presidendi visiit Pärsia lahe araabia riikide tippkohtumisele detsembri algul üllatas paljusid. GCC loodi omal just selleks, et tõrjuda Iraani islamirevolutsiooni mõju levikut araabia riikidesse. Veel 2004 hoiatas Jordaania kuningas šiiitliku poolkuu eest  (mõtteline kaar Iraanist üle Süüria Liibabonini). 1980-tel kasutasid araablased Iraani vastu kilbina Saddam Husseini. Nüüd, kus Saddami enam ei ole, USA ennast põhjalikult sisse mässinud ja Teherani mõju Iraagis kasvamas, on hakatud järjest rohkem rääkima jõujoonte nihkumisest Lähis-Idas. Eeskätt saudid kuid ka jordaanlased on asunud kompima suhteid Teheraniga ja eemaldunud tasapisi oma vanast liitlasest USA-st.